2024 Rhif 388 (Cy. 68)
Gofal Cymdeithasol, Cymru
Rheoliadau Gwasanaethau Preswyl Ysgolion Arbennig (Darparwyr Gwasanaethau ac Unigolion Cyfrifol) (Cymru) 2024
Gwnaed 18 Mawrth 2024
Yn dod i rym 31 Mawrth 2024

Mae Gweinidogion Cymru yn gwneud y Rheoliadau a ganlyn drwy arfer y pwerau a roddir gan adrannau 10(2)a(ix), 21(5), 27(1), 28(1), 30(1), 31(1), 45, 46, 52(1) a (6), 186(1) a 187(1) o Ddeddf Rheoleiddio ac Arolygu Gofal Cymdeithasol (Cymru) 2016 (“y Ddeddf”) ac ar ôl ymgynghori â’r personau hynny y maent yn ystyried eu bod yn briodol, fel sy’n ofynnol gan adrannau 27(4)(a) ac 28(4) ac ar ôl gosod copi oʼr datganiad a gyhoeddwyd o dan adran 27(4)(b) gerbron Senedd Cymru yn unol ag adran 27(5) o’r Ddeddf.
Mae adran 10(2)(a)(ix) yn cyfeirio at wybodaeth “a ragnodir” ac mae adran 52(1) yn cyfeirio at droseddau sy’n “rhagnodedig”. Mae adran 189 o Ddeddf Rheoleiddio ac Arolygu Gofal Cymdeithasol (Cymru) 2016 (dccc 2) yn diffinio “a ragnodir” a “rhagnodedig” i olygu “wedi ei ragnodi drwy reoliadau a wneir gan Weinidogion Cymru”.
2016 dccc 2.
Mae cyfeiriadau yn Neddf 2016 at “Cynulliad Cenedlaethol Cymru” bellach yn cael effaith fel cyfeiriadau at Senedd Cymru yn rhinwedd adran 150A(2) o Ddeddf Llywodraeth Cymru 2006 (p. 32).
Gosodwyd drafft o’r Rheoliadau hyn gerbron Senedd Cymru o dan adran 187(2)(f), (g), (j) a (k) o’r Ddeddf ac fe’i cymeradwywyd ganddi drwy benderfyniad.